มันนี่ทูเดย์
คงแวต 7% ยังไม่เข้า ครม.
3 มิ.ย. 2558

คงแวต 7% ยังไม่เข้า ครม.
นายสมหมาย ภาษี รัฐมนตรีว่าการกระทรวงการคลัง เปิดเผยว่า ที่ประชุมคณะรัฐมนตรี วันที่ 2 มิ.ย. ยังไม่มีการพิจารณาวาระคงการจัดเก็บภาษีมูลค่าเพิ่ม (แวต) ในอัตรา 7% ออกไปอีกอย่างน้อย 1 ปี รวมทั้งมาตรการช่วยเหลือผู้ประกอบการเอสเอ็มอีผ่านโครงการสินเชื่อดอกเบี้ยต่ำ วงเงิน 1.5 หมื่นล้านบาท ที่ให้กระทรวงการคลังรับภาระดอกเบี้ย 3% และให้ผู้ประกอบการรับภาระจ่ายเอง 4% โดยปล่อยกู้ผ่านเอสเอ็มอีแบงก์